70 vjetori i meshës katolike në ish kampin e internimit në Tepelenë
Gjatë ceremonisë u sollën kujtime se si një kazermë e djegur e kampit të internimit të diktaturës komuniste u kthye në një fuqi shpirtërore për njerëzit e të gjitha besimeve
Klerikë dhe besimtarë katolikë por edhe ish të përndjekur nga diktatura komuniste në Shqipëri kujtuan sot në ish kampin e internimit në Tepelenës një meshë historike të mbajtur 70 vite më parë. Simon Mirakaj që vuajti në këtë kamp në fëmijërinë e tij soll kujtime për meshën e mbajtur në prill të 1952 nga Dom Nikoll Mazreku i ndihmuar nga disa klerikë katolikë që vuanin dënimin në këtë kamp, mes të cilëve Jak Gardini, Ferdinand Pali, dhe Zef Gilaj. Zoti Mirakaj tha se komanda i lejoi priftërinjtë e interrnuar të mbanin meshën për pashkët katolike në një kazermë të djegur në hyrje të kampit. Zoti Mirakaj tha se priftërinjtë vendosën ta mbanin meshën duke mbuluar përgjegjësi të ndryshme, dikush krijoi korin me fëmijët, dikush siguroi disa vezë të kuqe, dikush u kujdes për altarin me një çarçaf të bardhë të shtruar në kazermë, ndërsa At Zef Pëllumbi, atëherë në liri, arriti të sillte simbolet fetare për shërbesën. Sipas dëshmive të kohës Dom Nikoll Mazreku mbajti një fjalim prekës mes njerëzve që vuanin dënimin dhe u mblodhën në kazermë. Ata ishin të besimeve të ndryshme, shumica nga zonat e Veriut të Shqipërisë. Giovanni Peragine, ipeshkv i Jugut të Shqipërisë kujtoi fjalimin e Dom Nikoll Mazrekut Ipeshkvi tha më tej se se ceremonia ishte një një moment kujtimi dhe lutje. Duke iu referuar zhvillimeve në Ukrainë ipeshkvi tha se historia është mësuese e jetës. Drejtuesja e Autoritetit të Dosjeve të ish Sigurimit të Shtetit Gentiana Sula tha se ish Kampi Interrnimit në Tepelenë vijon të jetë në qendër të vëmendjes. Besimtarët katolikë e mbyllës sot ceremoninë në Tepelenë me “Udhën e Kryqit” që përshkon mundimet e Krishtit.